burgasdotpro/wikipedia huggingface dataset:
Povydří

Povydří je prírodná pamiatka ev. č. 1030 neďaleko obcí Horská Kvilda, Rejštejn a Srní v okrese Klatovy. Oblasť spravuje Správa NP a CHKO Šumava.
Predmetom ochrany je kaňonovité údolie rieky Vydry s pozoruhodnými geomorfologickými javmi s význačnými rastlinnými a živočíšnymi spoločenstvami.
Blanice (národná prírodná pamiatka)

Blanice je národná prírodná pamiatka ev. č. 1267 neďaleko obcí Křišťanov, Volary a Boletice v okrese Prachatice. Oblasť spravuje Správa NP a CHKO Šumava.
Predmetom ochrany je pramenná oblasť rieky Blanice s európsky významným náleziskom perlorodky riečnej. Územný celok s vysokými prírodnými hodnotami so zastúpením málo ovplyvnených, vodných, lúčnych, rašelinových a lesných spoločenstiev.
Železničná trať Kraľovany – Trstená

Železničná trať Kraľovany – Trstená (v cestovnom poriadku pre verejnosť označená ako železničná trať číslo 181) je jednokoľajná železničná trať na Slovensku, ktorá spája Kraľovany a Trstenú. 
Dejiny.
O vlakovom napojení Oravy na Košicko-bohumínsku železnicu sa uvažovalo už v roku 1880. Plánovaná trať mala údolím rieky Orava prepojiť Dolný Kubín, Tvrdošín, Trstenú a cez Suchú Horu pokračovať do Poľska. Otázne bolo miesto napojenia na KBŽ, o ktoré súperili Kraľovany s Ružomberkom. Rozhodnutie padlo na trasu údolím Oravy a 70,4 km dlhú trať sa podarilo sprevádzkovať v posledných rokoch 19. storočia. 
Otváranie jednotlivých úsekov:
Náročný terén úzkeho údolia si vyžadoval vybudovanie mnohých zárezov a násypov, 87 m dlhý tunel i 88 m dlhý most ponad Oravu. 
Po druhej svetovej vojne sa prerušila premávka hraničným úsekom a konečnou stanicou sa stala Suchá Hora. Od roku 1970 bola prerušená premávka i medzi Suchou Horou a Trstenou, kde dodnes končia osobné vlaky. O 10 rokov neskôr bola trať v pohraničnom úseku demontovaná a prevádzkovaný úsek sa tak skrátil na 56,45 km.
Zaujímavosťou je, že pôvodne sa uvažovalo postaviť trať smerom na Nowy Targ – Zakopane – Suchá Hora. Trasa nakoniec bola skrátená a vybralo sa jednoduchšie riešenie cez Czarny Dunajec do Noweho Targu. Dlhodobo však neobstálo a dnes Orava nie je napojená železnicou na hlavné stredisko turistického ruchu v Poľsku Zakopane.
Neefektívne sa ukázalo aj napojenie na KBŽ v Kraľovanoch namiesto Ružomberka, kde obyvatelia Oravy používajú dve železničné stanice – rýchlikovú stanicu smerom na západ v Kraľovanoch a v smere na východ cestujú autobusmi na stanicu do Ružomberka.
Cyklotrasa.
V lete 2015 bola na telese zrušenej trate v úseku Trstená – Suchá Hora – Nowy Targ otvorená asfaltová cyklotrasa, súčasť projektu „"Historicko-kultúrno-prírodná cesta okolo Tatier"“. Cyklotrasa využíva aj mosty bývalej trate s novými mostovkami, uloženými na pôvodných oporných stenách. Zaujímavosťou je tiež prejazd bývalým koľajiskom stanice Suchá Hora s ruinou staničnej budovy a ďalšími staničnými prvkami.
Hotelový manažér

Hotelový manažér je manažér hotela, motela alebo rekreačného zariadenia. Manažérske tituly a povinnosti sa rôznia podľa podniku. Malé hotely môžu mať malý manažérsky tím, ktorý sa skladá len z dvoch alebo troch manažérov, zatiaľ čo väčšie môžu mať často veľký manažérsky tím, ktorý sa skladá z rôznych oddelení a divízií.
Vedenie hotela je profesionálny manažment, ktorý využíva techniky používané v sektore pohostinstva. Tieto techniky sú napríklad správa hotelov, účtovníctvo, marketing, upratovanie, stravovanie a údržba.
Pozadie a potrebné vzdelanie sa líšia podľa manažérskeho titulu a daných povinností. Základná kvalifikácia pre manažérske povolanie v rámci hotela zvyčajne zahŕňa:
Hoteloví manažéri z dôvodu 24-hodinovej prevádzky hotela vo všeobecnosti dlho pracujú, vrátane neskorých nočných hodín, víkendov a sviatkov. Spoločné pracovisko v hoteloch je rušné prostredie, s vysokou interakciou s hosťami, zamestnancami, investormi a ďalšími manažérmi. Horné vedenie pozostávajúce z vysokopostavených manažérov, vedúcich oddelení a generálnych manažérov má niekedy priaznivejší časový rozvrh práce - pracujú najmä cez pracovné dni.
Vltavský luh

Vltavský luh je Prírodná pamiatka ev. č. 1152 neďaleko obcí Nová Pec, Stožec, Volary a Želnava v okrese Prachatice. Oblasť spravuje Správa NP a CHKO Šumava.
Účelom ochrany je zachovanie typickej riečnej nivy so všetkými jej geomorfologickými i biologickými zákonitosťami, ako sú agradačné valy, meandrovitý tok, staré riečiská v rôznych štádiách zazemňovania a rozsiahle lužné rašeliniská vrátane extenzívne kosených lúk s výskytom vzácnych rastlinných a živočíšnych druhov.
Teardrop

„Teardrop“ je skladba anglickej trip-hopovej skupiny Massive Attack z ich albumu "Mezzanine" z roku 1998. Dňa 27. apríla 1998 bola vydaná ako singel. Skladba sa stala hitom pre skupinu a dosiahla 10. miesto v rebríčku UK Singles Chart. Skladba obsahuje vokály od Elizabeth Fraser zo skupiny Cocteau Twins a obsahuje sample zo skladby „Sometimes I Cry“ od Les McCanna.
Skladba je známa tým, že je použitá ako ústredná melódia v seriáli "Dr. House". Inštrumentálne časti na začiatku a na konci obsahujú údery basového bubna, ktorý pripomína tlkot srdca.
Vltavské stráně

Vltavské stráně je prírodná pamiatka ev. č. 1613 neďaleko obce Kvilda v okrese Prachatice. Oblasť spravuje Správa NP a CHKO Šumava.
Predmetom ochrany sú skalnaté stráne nad Teplou Vltavou s horcom panónskym.
Stožec (prírodná pamiatka)

Stožec je prírodná pamiatka ev. č. 1150 neďaleko obce Stožec v okrese Prachatice. Oblasť spravuje Správa NP a CHKO Šumava.
Predmetom ochrany je prirodzený ekosystém horských zmiešaných lesov s ich druhovým bohatstvom rastlín a živočíchov.
You Spin Me Round (Like a Record)

„You Spin Me Round (Like a Record)“ je skladba britskej new wave skupiny Dead or Alive z ich albumu "Youthquake" z roku 1985. Skladba bola vydaná ako singel vydavateľstvom Epic Records.
Videoklip k piesni režírovali Vaughan Arnell a Anthea Benton.
Priemyselný a logistický park Košice

IMMOPARK je priemyselný a logistický park, ktorý sa nachádza v Košiciach. 
Rozprestiera sa na území 97,50 ha medzi medzinárodným letiskom Košice a cestou E 58. Nachádza sa 80 km od hranice s Ukrajinou, 90 km od hranice s Poľskom a 20 km od hranice s Maďarskom. Základný kameň parku bol položený v roku 2007. Inžinierske siete sa začali budovať v roku 2010. Park má rozlohu 250 000 metrov štvorcových a je rozdelený na tri zóny skladov, logistických a kancelárskych priestorov.
Panattoni Park Košice Airport.
V tesnej blízkosti areálu Immoparku sa nachádza aj nový priemyselný park Panattoni. Za projektom parku stojí tuzemská realitná skupina Accolade v spolupráci s americkým developerským gigantom Panattoni. Predajcom parciel určených na výstavbu parku bola skupina Penta. Pozemky tohto parku majú rozlohu 75 tisíc m².
Splavské rašeliniště

Splavské rašeliniště je prírodná pamiatka ev. č. 928 neďaleko obce Strážný v okrese Prachatice. Oblasť spravuje Správa NP a CHKO Šumava.
Predmetom ochrany je údolné rašelinisko na fytogeograficky významnom prechode orografických celkov s atypickým súborom rašeliniskovej vegetácie.
Železničná trať Brezno – Jesenské

Železničná trať Brezno – Jesenské (v cestovnom poriadku pre verejnosť označená ako železničná trať číslo 174) je jednokoľajná železničná trať na Slovensku, ktorá spája Brezno a Jesenské. Prepája dôležité trate Banská Bystrica – Červená Skala a Zvolen – Košice cez Rimavskú Sobotu a Tisovec.
Dejiny.
Rozvoj tratí v 80. rokoch 19. storočia sa podpísal i na napojení juhu stredného Slovenska na uhorskú sieť železníc. Už 5. septembra 1874 bola sprevádzkovaná železničná trať údolím Rimavy z Jesenského do Tisovca. Úsek bol časťou plánovanej trate, ktorá mala spojiť horehronské železiarne s Gemerom a zjednodušiť a zlacnieť dopravu materiálu. 
V údolí Hrona sa trať napájala na trať Banská Bystrica – Červená Skala, ktorá končila v Podbrezovej a prvý úsek končil v Pohronskej Polhore. Sprevádzkovaný bol 15. decembra 1895 a na už existujúcu trať z Banskej Bystrice bolo napojené i mesto Brezno, ktorým nová trať prechádzala.
Náročný úsek Pohronská Polhora – Tisovec, prekonávajúci Veporské vrchy sedlom Zbojská () mal miestami stúpanie až 50 ‰, ktoré bolo možné prekonať len ozubnicou. Na úseku dlhom 15,777 km bol použitý Abtov ozubnicový systém v dĺžke 5,836 km. V úzkom údolí bolo nutné vykonať množstvo zemných prác, násypov, zárezov a viadukty v Čertovej doline a Pod Dielom. Práce rýchlo napredovali a trať bola skompletizovaná a uvedená do prevádzky 3. novembra 1896 po 3. rokoch výstavby.
Súčasná prevádzka.
Trať z Tisovca do Pohronskej Polhory je od roku 2008 národnou kultúrnou pamiatkou. Na trati boli od roku 2005 prevádzkované občasné jazdy motorovým vozňom. Od mája 2015 budú na nej 14-krát za sezónu premávať vlaky s parným rušňom pôvodne z Rumunska. Parná premávka po ozubnicovej trati normálneho rozchodu má byť európskym unikátom. Od 30. mája bude Čiernohronskou železnicou zabezpečený prípoj do Podbrezovej využívajúci historický motorový vozeň M262.004.
Dňa 6. júna 2023 došlo medzi zastávkami Kociha a Rimavské Zalužany k nehode vlaku Os 6730 z Jesenského do Tisovca. Vlak narazil do spadnutého stromu na trati, čo malo za následok vykoľajenie a následné prevrátenie súpravy vlaku.
Poušť (prírodná pamiatka)

Poušť je prírodná pamiatka ev. č. 1607 neďaleko obce Včelná pod Boubínem v okrese Prachatice. Oblasť spravuje Správa NP a CHKO Šumava.
Predmetom ochrany je smrekový porast s bohatým výskytom mravca hôrneho.
Apollo 5

Apollo 5 bola nepilotovaná misia programu Apollo. 
Ciele misie.
Rok po tragickej smrti astronautov v Apolle 1 pred jeho štartom z rampy LC-34 na Cape Kennedy bola vyslaná na obežnú dráhu Zeme loď bez astronautov s cieľom otestovať 14 360 kg ťažký lunárny modul (LM-1), vyrobený americkou firmou Grumman. Počas testu sa mali vyskúšať motory oboch stupňov mesačnej sekcie v prostredí vesmírneho vákua. Štart sa uskutočnil pomocou nosnej rakety Saturn IB, ktorá mala byť pôvodne použitá pre Apollo 1. Odklad letu až na január 1968 bol spôsobený vynútenými prestavbami podľa požiadaviek vyšetrovacej komisie aj prejavujúcimi sa drobnými závadami počas odpočítavania. Modul bol identický s verziou plánovanou pre použitie pri lete na Mesiac, chýbali mu iba pre tento skúšobný let nepotrebné podperné nohy.
Priebeh letu.
Raketa Saturn IB (SA-204) odštartovala s loďou a lunárnym modulom v pondelok 22. januára 1968 o 22:48:09 svetového času (UTC) z Cape Kennedy. Po postupnom odhodení oboch stupňov nosnej rakety sa Apollo dostalo na obežnú dráhu vo výške 162 – 214 km nad povrchom Zeme. Z austrálskej sledovacej stanice v Canberre sa na pokyn aktivoval adaptér modulu SLA, odpojil sa tretí stupeň nosnej rakety (zanikol v atmosfére po troch rokoch), kužeľový kryt nahrádzajúci veliteľskú a servisnú sekciu a potom už lunárny modul letel samostatne. Tým bol program letu naplnený a NASA vyhlásila, že lunárny modul už nepotrebuje skúšať v bezpilotnom režime druhýkrát (ušetrí sa tak jedna raketa). Apollo 5 aj oddelene letiaci lunárny modul po úspešnej skúške na druhý deň zanikli v atmosfére. Pristátie žiadnej časti tohto Apolla na Zemi nebolo v pláne.
Železničná trať Bratislava – Kittsee – Wien

Železničná trať Bratislava – Kittsee – Wien (ÖBB) (v cestovnom poriadku pre verejnosť označená ako železničná trať číslo 101) je elektrifikovaná dvojkoľajná železničná trať na Slovensku, ktorá spája Petržalku a rakúsku Viedeň cez Kittsee.
História.
Železničné spojenie Viedne a Bratislavy existovalo cez Marchegg už od roku 1848. V roku 1897 bolo vybudované prepojenie Petržalky s Parndorfom, cez ktorý viedla trať do Győru a Pešti. 
Roky len málo využívaná Petržalská stanica i trať na Viedeň bola v 90. rokoch 20. storočia výrazne prebudovaná a svojho času v nej zastavovali medzinárodné vlaky smerujúce do Maďarska, Poľska a Česka. Dnes je stanica využívaná pre spojenie Bratislavy a Viedne, osobné vlaky odtiaľ jazdia tiež smerom na Rusovce a Rajku a v pracovných dňoch aj do Senca. 
Stanica je východiskom pre spoje do Viedne a perspektívne sa stane konečnou stanicou vysokorýchlostnej železnice z Paríža. Zaujímavosťou je styk dvoch napájacích sústav – slovenskej 25 kV/50 Hz a rakúskej 15 kV/16,7 Hz.
Keramický nôž

Keramický nôž je nôž vyrobený z veľmi tvrdej a húževnatej keramiky, často z oxidu zirkoničitého (ZrO2, známy tiež ako zirkón). 
Keramické nože sú zvyčajne vyrábané suchým lisovaním zirkónového prášku a vypaľovaním pevnou fázou spekania. Výsledná čepeľ je naostrená kotúčom, na ktorom je nanesený diamantový prach. Zirkón je na stupni 8,5 v Mohsovej stupnici tvrdosti v porovnaní s kalenou oceľou, ktorá je na stupnici od 6 do 6,5 alebo diamantom, ktorý je na stupnici 10. Toto veľmi tvrdé ostrie len veľmi zriedkavo potrebuje brúsenie, alebo naostrenie.
Atómová elektráreň Fukušima jeden

Atómová elektráreň Fukušima jeden (( jap. "Fukušima dai-iči genširjoku hacuden-šo") alebo skrátene Fukušima jeden/Fukušima 1 (jap. "Fukušima dai-iči") je atómová elektráreň v prefektúre Fukušima v Japonsku. Skladá sa zo šiestich varných reaktorov, ktoré poskytujú dohromady výkon 4,7 GW, čo z nej robí jednu z 25 najvýkonnejších na svete. Pri zemetrasení v roku 2011 bola poškodená.
12 km južne sa nachádza jadrová elektráreň Fukušima 2, ktorá má 4 reaktory typu BWR-5 (4×1100 MW).
Reaktory.
S výstavbou sa začalo v roku 1966 a prvý reaktor bol spustený v roku 1970. Reaktory 1, 2 a 6 dodala firma General Electric, reaktory 3 a 5 firma Toshiba a reaktor 4 firma Hitachi.
Nehoda v marci 2011.
V čase, keď bolo 11. marca 2011 Japonsko zasiahnuté zemetrasením, boli reaktory 1, 2 a 3 v prevádzke, zatiaľ čo na reaktoroch 4, 5 a 6 prebiehala pravidelná údržba. Ihneď po katastrofe sa tri bežiace reaktory automaticky zastavili.
Po tom, ako vlna cunami asi hodinu po zemetrasení zasiahla pobrežie, zastavili sa generátory použité pre núdzové chladenie. To spôsobilo nárast teploty a tlaku v reaktoroch. Hoci sa záložným zdrojom podarilo schladiť reaktory 2 a 3, v reaktore 1 aj naďalej klesala hladina vody a stúpal tlak. Pre jeho zníženie bola vypustená rádioaktívna para z kontajnmentu; zvýšená radiácia bola nameraná mimo aj vnútri areálu. Neskorší výbuch vodíku v pomocnej budove zničil aj betónový prístrešok, ktorý chránil reaktor pred počasím, ale oceľovú tlakovú nádobu, v ktorej je reaktor uložený, nepoškodil. 
Následne sa na chladenie reaktora použila aj morská voda.
13. marca už chladenie na reaktore 3 nestačilo – aj tu sa použilo odpúšťanie mierne rádioaktívnej pary a chladenie morskou vodou. Deň potom však vybuchol vodík aj tu, opäť však nijak nepoškodil nádobu reaktoru.
Keď vláda upozornila na možné jadrové nebezpečenstvo, bolo 170 až 200 tisíc ľudí z oblasti evakuovaných.
15. marca sa situácia zhoršila - ďalší výbuch, tentokrát v reaktore 2, možno poškodil aj nádobu reaktora. Navyše sa vznietila nádrž s vyhoreným palivom pri reaktore 4, ktorý obsahuje zmiešané palivo s obsahom plutónia, ktoré je oveľa nebezpečnejšie v prípade úniku ako urán.
Pod Šindlovem

Pod Šindlovem je prírodná pamiatka ev. č. 936 neďaleko obce Borová Lada v okrese Prachatice. Oblasť spravuje Správa NP a CHKO Šumava.
Predmetom ochrany je bývalá pastvina s porastom borievky obyčajnej.
Jeleň americký

Jeleň americký (iné názvy: jeleň vapiti, jeleň wapiti, skrátene vapiti; lat. "Cervus canadensis") je druh jeleňa, ktorý bol najprv považovaný za poddruh jeleňa lesného (ako jeleň lesný/hôrny/obyčajný americký). Žije predovšetkým v Severnej Amerike a to v Skalnatých vrchoch, ale aj vo Východnej Ázii.
V kohútiku meria 1,5 m a je 2,4 m dlhý. Jeho hmotnosť sa pohybuje okolo 315 kg.
Pod Popelní horou

Pod Popelní horou je prírodná pamiatka ev. č. 937 neďaleko obce Stachy v okrese Prachatice. Oblasť spravuje Správa NP a CHKO Šumava.
Predmetom ochrany je bývalá pastvina s porastom borievky obyčajnej a radom vzácnych a ohrozených rastlín.
Anna Remišová

Prof. PhDr. Anna Remišová PhD. (1954) je profesorka na Filozofickej fakulte a Fakulte managementu Univerzity Komenského v Bratislave špecializujúca sa na témy podnikateľskej a manažérskej etiky.
Taktiež je autorkou niekoľkých publikácii venujúcich sa téme podnikateľskej etiky.
V rokoch 2000 – 2002 bola predsedníčkou Slovenského filozofického združenia pri Slovenskej akadémii vied.
V spolupráci so Skupinou Slovnaft založila na Slovensku prvú etickú poradňu.
Železničná trať Bratislava – Hegyeshalom

Železničná trať Bratislava – Rusovce – Hegyeshalom (v cestovnom poriadku pre verejnosť označená ako železničná trať číslo 132) je elektrifikovaná dvojkoľajná železničná trať na Slovensku, ktorá spája Bratislavu a maďarský Hegyeshalom cez Rusovce a Rajku. 
História.
Trať medzi Bratislavou a Hegyeshalomom v Maďarsku cez Rajku bola vybudovaná v rámci prepojenia s mestom Szombathely. Sprevádzkovaná bola 9. novembra 1891, krátko po otvorení mosta Františka Jozefa v Bratislave, ktorým spoje prekonávali Dunaj. Trasovanie sa zmenilo vybudovaním Prístavného mosta v roku 1985, na ktorý sa presunula i železničná doprava.
Mikuláš Hrubiško

Prof. MUDr. Mikuláš Hrubiško DrSc. (* 1. október 1917, Ilava – † 28. júl 2005, Bratislava) bol slovenský lekár, zakladateľ modernej hematológie a transfúziológie na Slovensku.
Bol zakladateľom a po dlhú dobu prednostom Kliniky a Katedry hematológie a transfúziológie Fakultnej nemocnice, Lekárskej fakulty Univerzity Komenského a Slovenskej zdravotníckej univerzity.
Downbeat

Downbeat môže byť:
Eau Claire

Eau Claire môže byť:
Jeleň

Jeleň môže byť:
Jelene môže byť slovenský názov taxónu:
Gymnázium (Bratislava, Bilíkova 24)

Gymnázium Bilíkova je gymnázium v Bratislave, mestskej časti Dúbravka. Názov gymnázia je odvodený od názvu ulice, na ktorej sa nachádza. Poskytuje osemročné, štvorročné a päťročné štúdium: bilingválne slovensko-anglické a bilingválne slovensko-nemecké.
Škola mala v školskom roku 2010/2011 otvorených 30 tried a učí na nej 62 učiteľov.
História.
Gymnázium začalo svoju činnosť 1. septembra 1975. Po otvorení malo 3 zamerania: humanitné, prírodovedné a s rozšíreným vyučovaním telesnej výchovy, špecializácia volejbal. Jeho riaditeľom bol do roku 2008 RNDr. Milan Antala. Od 1. septembra 2008 do 1. septembra 2018 bol riaditeľom Mgr. Ján Dančík. Od 1. septembra 2018 je riaditeľom Mgr. Daniel Kasala.
Jeleňovité

Jeleňovité (lat. "Cervidae") sú čeľaď prežúvavcov. 
Typickým znakom (okrem srnčekov) sú parohy, ktoré periodicky narastajú samcom (pri soboch aj samiciam), a chýbajúci žlčový vačok. Na tele majú kožné pachové žľazy slúžiace na komunikáciu medzi jedincami druhu.
Systematika.
čeľaď jeleňovité:
Staršie sem patrila aj podčeľaď kabary (Moschinae), ktorá dnes tvorí samostatnú čeľaď kabarovité (Moschidae).
Externé odkazy.
"Pozri v článku jelene."
Jelene

Jelene (Cervinae) sú podčeľaď jeleňovitých. Väčšina rodov z podčeľade sa po slovensky nazýva jeleň. Na Slovensku je najznámejším druhom jeleň lesný, ktorý je významnou lovnou zverou.
Podľa niektorých systematík zahŕňa podčeľaď aj to, čo je v iných systémoch v podčeľadi mundžaky (Muntiacinae).
Charakteristika.
Typickým znakom sú parohy, ktoré periodicky v lete narastajú samcom a ktoré samci zhadzujú na jeseň po skončení ruje. S vekom samca sa zväčšuje jeho hriva a veľkosť parožia. Charakteristický je aj chýbajúci žlčový vačok a kožné pachové žľazy slúžiace na komunikáciu medzi jedincami druhu. 
Jednoročná jelenica sa nazýva "šmola".
Systematika (Cervinae v užšom zmysle).
podčeľaď jelene (Cervinae):
V systémoch z obdobia zhruba spred 80. rokov 20. storočia - ale opätovne aj v niektorých systémoch zo začiatku 21. storočia - sa do rodu Cervus (v najširšom zmysle) zaraďujú aj rody Axis a/alebo Elaphurus a/alebo Dama.
Pod Farským lesem

Pod Farským lesem je prírodná rezervácia ev. č. 2253 neďaleko obce Křišťanov v okrese Prachatice. Oblasť spravuje Správa NP a CHKO Šumava.
Predmetom ochrany sú prirodzene sa vyvíjajúce spoločenstvá na mokradiach a nimi obklopených suchších stanovištiach na zaniknutých poľnohospodárskych pôdach a druhová ochrana populácií zvlášť chránených druhov rastlín a živočíchov.
Pasecká slať

Pasecká slať je prírodná pamiatka ev. č. 2122 neďaleko obce Borová Lada v okrese Prachatice. Oblasť spravuje Správa NP a CHKO Šumava.
Predmetom ochrany sú prirodzene sa vyvíjajúce spoločenstvá na rašelinisku, posledné zvyšky mokradí, zvlášť chránené druhy rastlín, prirodzené prostredie trvalého výskytu tetrova hoľniaka.
Olšinka

Olšinka je prírodná pamiatka ev. č. 1602 neďaleko obce Kvilda v okrese Prachatice. Oblasť spravuje Správa NP a CHKO Šumava.
Predmetom ochrany je vrchovisko a podmáčané smrečiny, tokanisko tetrova.
Faithless

Faithless bola britská electronica skupina pozostávajúca z troch členov Maxi Jazz, Sister Bliss a Rollo. Skupina je najviac známa svojimi dance skladbami ako „Insomnia“, „God Is a DJ“ a „We Come 1“. Skupina Faithless celkovo nahrala 6 albumov. Počas svojej existencie predala viac ako 12 miliónov nahrávok po celom svete. Skupina oznámila, že po svojom turné v roku 2011 sa rozíde.
Kariéra.
Kapela bola založená v roku 1995. V Júli v tom istom roku vydali svoj debutovy singel „Salva Mea“. Jazz bol spevákom, zatiaľčo Bliss skladala hudbu pomocou elektroniky. Okrem toho hrala aj na klavir, husle, saxofón a basovú gitaru. Rollo je v skupine "vedúci" a producent. V mnohých skladbách hlavný ženský vokál nahrala Pauline Taylor, ktorá taktiež spievala v Rollo-ových singloch vydaných pod pseudonymom Rollo Goes Mystic a Rolo Goes Spiritual. 
Vydané albumy sú: Reverence (ktorý dosiahol číslo 26), Sunday 8PM (dosiahol číslo 10), Outrospective (na štvorke) a No Roots (debutoval na prvom mieste ); boli vydané medzi rokmi 1996 a 2004 a v roku 2005 vydali kolekciu najväčších hitov. Nakoľko korene Faithless sú v tanečnej hudbe, každý z ich 4 štúdiových albumov nasledoval bonusový album s remixami skladieb. Ich piaty album, To All New Arrivals, vydali v roku 2006. Album číslo šesť vydali 16. mája 2010 po štvorročnej pauze od nahrávania. 
Skupina sa taktiež zapája do remixov tvorby inych umelcov. Či už tak, že kapela priamo zapája hudbu iných umelcov do svojej tvorby alebo aj tak, že ich hudbu použije iný umelec pri tvorbe hudby vlastnej. Patria tam dlhodobé Back to Mine sessions ako aj The Bedroom sessions a najnovšie aj Renaissance 3D music project spolu s klubom Reinassance. 
29. septembra 2006 debutoval ich singel „Bombs“ z albumu To All New Arrivals na BBC Radio (Pete Tong Show, prvé miesto). Album vydali dňa 27. novembra 2006. Samotná skladba "Bombs" ako aj jej videoklip sa zdali byť až príliš kontroverzné - ako usúdilo MTV, keď klip odmietlo odvysielať. Video obsahovalo striedavé vojnové zábery a zábery z každodenného života. Ako povedal režisér klipu Howard Greenhalgh, "Vojna infikuje naše životy; v poslednom čase sa zdá, že čím ďalej tým viac sa toto stalo naším "životným štýlom".
God Is a DJ

„God Is a DJ“ je trip-hopová/dance skladba od britskej skupiny Faithless, ktorá bola vydaná ako singel dňa 24. augusta 1998. Singel dosiahol 6. miesto v rebríčku UK Singles Chart a 1. miesto v rebríčku Hot Dance Club Play v USA v septembri 1998.
Skladbu napísali Maxi Jazz, Rollo, Sister Bliss a Jamie Catto a nachádza sa na albume "Sunday 8PM".
Malinský vrch

Malinský vrch () je nevýrazný vrch v pohorí Malé Karpaty. Leží priblžne juhovýchodne od obce Marianka.
Poloha.
Nachádza sa v juhozápadnej časti pohoria, v geomorfologickom podcelku Pezinské Karpaty a jej časti Homoľské Karpaty. Vrch leží v Bratislavskom kraji v okrese Bratislava IV v katastrálnom území bratislavskej mestskej časti Záhorská Bystrica. Najbližším sídlom je západne ležiaca Marianka, severne sa nachádza Borinka. Neďaleko vrcholu prechádza modrá turistická značka 2402, ktorá sa 500 metrov juhovýchodne (rázcestie Malinský vrch, výška ) stretáva so žltou značkou 8126. Na rázcestí sa tiež stretávajú viaceré cyklotrasy, modrá 2008 - Greenbike tour, zelená 5003 - Stupavský okruh a žltá 8007.
Vrcholový manažment

Vrcholový manažment (iné názvy: najvyšší/vyšší/vrchný/top manažment, vrcholové/najvyššie/vyššie/vrchné riadenie, vrcholové/najvyššie/vyššie/vrchné vedenie, manažérsky tím, nevhodne "výkonný manažment, výkonné riadenie/vedenie", nesprávne "senior manažment", ) je najvyššia úroveň manažmentu (teda vrstva manažmentu nad stredným manažmentom), čiže súhrn manažérov majúcich v organizácii najvyššie hodnostné postavenie. 
Anglické "top management" (a tým aj niektoré z vyššie uvedených slovenských ekvivalentov) môže alternatívne označovať správnu radu (Board of Directors).
Charakteristika.
Vrcholový manažment pozostáva najmä z generálneho riaditeľa, jeho zástupcov a (hlavných) vedúcich rôznych oddelení, divízií a podobne. Board of Directors a/alebo akcionári mu zverujú špecifické výkonné právomoci. Board of Directors a vlastníci spoločnosti síce obyčajne majú vyššie právomoci/zodpovednosti ako vrcholový manažment, ale od vrcholového manažmentu sa odlišujú tým, že sa zameriavajú na riadenie vrcholového manažmentu a nie na priame bežné riadenie činnosti organizácie.
Železničná trať Michaľany – Łupków

Železničná trať Michaľany - Łupków (v cestovnom poriadku pre verejnosť označená ako železničná trať číslo 191, v minulosti Uhorsko-haličská železnica) je elektrifikovaná železničná trať na Slovensku, ktorá spája Michaľany pri Trebišove a poľský Łupków cez Humenné. 
História.
Rakúsko-Uhorsko malo veľký záujem dopravne prepojiť Halič s južnými regiónmi monarchie. Už v roku 1870 sa preto začala budovať trať Michaľany - Humenné - Lupkovský priesmyk - Halič, ktorá sa cez Sátoraljaújhely napájala na Tiskú železnicu.
Prvý úsek Michaľany - Humenné bol dokončený 25. decembra 1871, čím sa na železničnú trať napojil i Trebišov, Michalovce a Strážske. 
Druhý úsek priviedol 12. júna 1873 železnicu do Medzilaboriec, odkiaľ pokračovala náročným úsekom cez Lupkovský priesmyk do Łupkówa. Tretí úsek so 416 m dlhým Lupkovským tunelom bol sprevádzkovaný 31. mája 1874 a umožnil rýchle a pohodlné spojenie hlavných centier s okrajovým regiónom Uhorska. 
O strategickom význame trate do Przemyśla napovedá i zdvojkoľajnenie, ktoré bolo v roku 1888 dokončené na celom úseku. Po rozpade Rakúsko-Uhorska a vzniku nástupníckych štátov klesol význam spojenia i doprava na trati. Zánik druhej koľaje nastal počas hospodárskej krízy v roku 1932.
Úsek trate medzi Michaľanmi a Bánovcami nad Ondavou bol v roku 1990 elektrifikovaný.
V máji 2015 bola na úseku Trebišov-Bánovce nad Ondavou naplánovaná výluka z dôvodu náhrady "„zlého a nevyhovujúceho technického stavu železničného zvršku a spodku“" medzi 20,737 a km 24,707 v celkovej dĺžke 3970 metrov. V júli 2015 bola ukončená modernizácia ktorá "„bola vykonaná na jednokoľajovom elektrifikovanom traťovom úseku ŽST Trebišov - Výhybňa Hrinište, kde bolo v minulosti prechodné obmedzenie traťovej rýchlosti na 80 a 60 kilometrov za hodinu (km/h), a to pre deformáciu smerovej a výškovej polohy koľaje“". V dĺžke 3,97 km bol opravený železničný spodok a vykonané ďalšie úpravy vrátane trakčného vedenia. Celá rekonštrukcia stála približne 2,4 mil €. Trať je tak prispôsobená rýchlosti 100 km/h.
V roku 2017 ZSSK sezónne obnovila dopravu na tejto trati v úseku Medzilaborce - Łupków v termíne od 1. júla do 3. septembra 2 pármi vlakov premávajúcimi v sobotu a v nedeľu. Poľské súpravy premávajú s poľským personálom z miest Sanok a Rzeszów.
Elektrifikácia.
V novembri 2015 bola plánovaná elektrifikácia úseku Bánovce nad Ondavou – Humenné.
V auguste 2022 ŽSR vypísali súťaž na elektrifikáciu trate Bánovce nad Ondavou – Humenné. Súčasťou projektu je rekonštrukcia železničnej stanice Michalovce, zvýšenie traťovej rýchlosti na 120 km/h ako aj elektrifikácia 3 kV striedavou sústavou. Odhadovaná cena je 170 mil eur a ukončenie by malo byť v roku 2026.
Malý Polec

Malý Polec je prírodná pamiatka ev. č. 1601 neďaleko obce Stachy v okrese Prachatice. Oblasť spravuje Správa NP a CHKO Šumava.
Predmetom ochrany je menšie vrchovisko s porastami kosodreviny.
(Shake, Shake, Shake) Shake Your Booty

„(Shake, Shake, Shake) Shake Your Booty“ je skladba, ktorú v roku 1976 nahrala a vydala americká skupina KC and the Sunshine Band z ich albumu "Part 3". Skladba sa stala ich treťou v poradí, ktorá dosiahla 1. miesto v rebríčku Billboard Hot 100, a takisto je treťou, ktorá dosiahla 1. miesto v rebríčku soulových singlov. Pôvodná skladba bola kontroverzná, pretože bola mnohými interpretovaná so sexuálnym vedľajším významom. B-strana skladby bola „Boogie Shoes“, ktorá sa neskôr stala hitom, keď sa objavila na soundtracku filmu "Horúčka sobotňajšej noci" z roku 1978.
Nemecká techno skupina Scooter použila sample tejto skladby v ich singli „Shake That!“ z ich albumu "Mind the Gap" z roku 2004.
Zátoňská hora (prírodná rezervácia)

Zátoňská hora je prírodná rezervácia ev. č. 1148 neďaleko obce Lenora v okrese Prachatice. Oblasť spravuje Správa NP a CHKO Šumava.
Predmetom ochrany sú lesné porasty prirodzenej skladby vo vrcholovej oblasti Zátoňskej hory.
Urban Hymns

Urban Hymns je tretí album anglickej rockovej skupiny The Verve vydaný dňa 29. septembra 1997. Album sa stal najpredávanejším albumom skupiny a jedným z najpredávanejších albumov roka.
Zoznam skladieb.
Všetky skladby napísal Richard Ashcroft, pokiaľ nie je uvedené inak.
Manažérsky tím

Manažérsky tím (angl. "management team") môže byť:
Nate Dogg

Nate Dogg, vlastným menom Nathaniel Dwayne Hale (* 19. august 1969, Long Beach, Kalifornia, USA – † 15. marec 2011, Long Beach) bol americký hudobník. Svoj debutový album vydal v roku 1997, ale jeho najúspešnejším albumom sa stal "Music &amp; Me" z roku 2001.
Biografia.
Narodil sa v rodisku žánru G-funk, v kalifornskom Long Beach v roku 1969 a takisto tam aj zomrel. Jeho bratranci sú takisto rapperi: Snoop Dogg, Butch Cassidy, RBX, Daz Dillinger a 1/2 Dead. Spievať začal ako malý v kostolnom zbore v meste Clarksdale v Mississippi, kde bol jeho otec pastorom. V 16-tich rokoch odišiel zo strednej školy a domova aby sa stal členom Námornej pechoty USA, kde si odslúžil 3 roky. V roku 1991 spolu s Snoop Doggom a Warrenom G založili skupinu 213. Nahrané demo skupiny si vypočul Dr. Dre a skupinu predstavil nahrávacej spoločnosti Death Row Records. V roku 1998 vydal album "G-Funk Classics Vol. 1 &amp; 2". Album obsahuje hit „Nobody Does It Better“. Svoj druhý štúdiový album s názvom "Music &amp; Me" vydal v roku 2001. O rok neskôr bol uznaný vinným za nelegálne držanie zbrane a prechovávanie drog a odsúdený na podmienku a verejno-prospešným prácam. V roku 2007 prežil infarkt myokardu, po ktorom strávil týždeň v nemocnici, a potom bol prevezený do domáceho liečenia. Srdcová príhoda spôsobila paralýzu ľavej časti jeho tela, ktorá však mala podľa doktorov postupne zmiznúť, vplyv mŕtvice na jeho hlas nebol známy. Ďalší infarkt prežil v roku 2008. 
Nate Dogg zomrel dňa 15. marca 2011 na zlyhanie srdca v Long Beach. Mnoho jeho spolupracovníkov ako Ludacris, The Game, 50 Cent, Snoop Dogg, Dat Nigga Daz, Xzibit, Erykah Badu, Murs, Big Pooh, Big Skye, Fabolous, Sheist, Knoc-Turn'al, Ice-T, Warren G a Eminem mu vzdali úctu.
Ruská cyrilika

Ruská cyrilika (iné názvy: ruské cyrilské písmo, ruské písmo, azbuka) je cyrilika používaná v Rusku. Abeceda ruskej cyriliky sa nazýva ruská abeceda alebo azbuka. Dokopy má 33 znakov.
Saladínská olšina

Saladínská olšina je prírodná rezervácia ev. č. 13495 (5602) neďaleko obce Záblatí v okrese Prachatice. Oblasť spravuje Správa NP a CHKO Šumava.
Predmetom ochrany je prírodný, ľudskou činnosťou neovplyvňovaný údolný jaseňovo-jelšový luh, kriticky ohrozené druhy vtákov a ich biotopy, silno ohrozené druhy cicavcov, vtákov a obojživelníkov a ich biotopy, ohrozené druhy rastlín a ich biotopy.
Solar Keymark

Solar Keymark je dobrovoľná certifikačná značka pre solárne tepelné výrobky, ktorá je pre koncového užívateľa dôkazom, že výrobok je v zhode s príslušnými európskymi normami a spĺňa ďalšie požiadavky. Certifikáciu vykonáva nezávislá tretia strana. Značka Solar Keymark sa používa v Európe a je čoraz viac uznávaná na celom svete.
Solar Keymark je CEN/CENELEC Európska schéma pre označovanie solárnych tepelných výrobkov, určená výhradne pre:
Značku Solar Keymark vyvinula Európska federácia pre solárny tepelný priemysel (ESTIF) a CEN (Európsky výbor pre normalizáciu) v úzkej spolupráci s poprednými európskymi skúšobnými laboratóriami a s podporou Európskej Komisie. Je hlavnou značkou pre solárne tepelné výrobky, ktorá je veľmi rozšírená na európskom trhu i mimo neho.
Rozdiel medzi značkou Solar Keymark a označením CE.
Solar Keymark je značka kvality a označenie CE potvrdzuje, že výrobok spĺňa legislatívne požiadavky podľa konkrétnych európskych smerníc.
Solar Keymark spotrebiteľom.
Značka Solar Keymark bola vytvorená za účelom označovania kvalitných solárnych tepelných výrobkom a zaručuje spotrebiteľom vysokú kvalitu solárneho tepelného výrobku. Všetky predávané výrobky, na ktoré bola vydaná značka Solar Keymark sú identické a majú rovnakú kvalitu ako vyskúšaný výrobok. V mnohých krajinách Európy, vrátane Slovenska, je značka Solar Keymark podmienkou pre získanie štátnych dotácií na solárne tepelné kolektory.
Solar Keymark výrobcom.
Schéma Solar Keymark bola vytvorená na certifikáciu solárnych tepelných výrobkov vysokej kvality na európskej úrovni. Cieľom je obmedziť prekážky obchodu a podporiť používanie vysokokvalitných solárnych tepelných výrobkov nielen na európskom trhu, ale aj mimo neho.
Certifikácia v systéme Solar Keymark.
Právo na používanie značky Solar Keymark môže udeliť jedine splnomocnený certifikačný orgán potom, ako bol výrobok odskúšaný akreditovaným skúšobným laboratóriom.
Certifikačný orgán je organizácia zodpovedná za udeľovanie certifikátov Solar Keymark a skúšobné laboratórium je organizácia zodpovedná za vykonávanie všetkých skúšok.
Najpodstatnejšie pri certifikácii Solar Keymark je to, že skúšaný výrobok je vzorka, ktorú odoberá nezávislý inšpektor z aktuálnej výroby alebo zo skladu náhodným výberom. Okrem toho, nezávislý inšpektor priamo na mieste skontroluje splnenie požiadaviek na systém a proces manažérstva kvality u výrobcu. Certifikačné orgány splnomocňuje certifikačný výbor CEN (CCB).
Skúšobné laboratóriá.
24 akreditovaných skúšobných laboratórií pre solárne tepelné výrobky:
Radost

Radost je prírodná rezervácia ev. č. 12490 (3370) neďaleko obce Vimperk v okrese Prachatice. Oblasť spravuje Správa NP a CHKO Šumava.
Účelom je ochrana zvlášť chránených druhov rastlín a živočíchov a ich biotopov
Charles Proteus Steinmetz

Charles Proteus Steinmetz (* 9. apríl 1865, Wrocław, Poľsko, vtedy Breslau, Sliezsko, Prusko – † 26. október 1923, Schenectady, New York, USA), pôvodné meno Karl August Rudolf Steinmetz, bol nemecko-americký matematik a elektrický inžinier, ktorý významne prispel k pochopeniu striedavého prúdu, čo umožnilo jeho rozsiahlejšie využívanie v praxi. Dôležitá je predovšetkým jeho práca v oblasti hysterézie.
Steinmetz trpel chorobami chrbtice a nanizmom, ale už v ranej mladosti prejavoval výrazný talent v oblastiach matematiky, fyziky a literatúry. Kvôli socialistickým aktivitám bol nútený opustiť svoje rodisko a po krátkom pobyte v Zürichu emigroval do Spojených štátov. Tam si nemecky znejúce meno Karl zmenil na Charles a stredné mená August Rudolf zamenil za svoju univerzitnú prezývku Proteus.
Steinmetz získal svoju vedeckú reputáciu predovšetkým prácou v oblasti hysterézie. Významná je tiež jeho práca ohľadom matematických výpočtov o striedavých elektrických obvodoch. Venoval sa aj výuke matematiky pre inžinierov.
Mikrovlnné filtre s rozloženými parametrami

Mikrovlnný filter s rozloženými prvkami je elektronický filter, ktorého indukčnosti, kapacity a rezistancie nie sú realizované diskrétnymi súčiastkami. Filtre budované z diskrétnych súčiastok sa veľmi jednoducho popisujú modelmi, ktoré však predpokladajú sústredenie súčiastok na jednom mieste, t. j. fyzické rozmery obvodu sú oveľa menšie ako spracovávané vlnové dĺžky. Keď sa však vlnové dĺžky začínajú blížiť k rozmerom obvodu, modely prestávajú byť presné, pretože každá časť vedenia medzi súčiastkami sa začína správať ako ďalšia súčiastka. Práve táto vlastnosť špeciálne tvarovaných (často periodických) mikropásikových štruktúr sa využíva pri návrhu a realizácii mikrovlnných filtrov s rozloženými parametrami. Jednotlivé indukčnosti, kapacitory či rezistory sú tvorené krátkymi úsekmi vedenia a vodiče sú neoddeliteľne spojené dohromady. Pri návrhu filtra sa pracuje len s hodnotami kapacity či indukčnosti. Neexistuje presná hranica frekvencie, od ktorej sa musia začať používať filtre s rozloženými parametrami, vo všeobecnosti sú však používané v mikrovlnnom pásme (&gt;300 MHz).
Základné komponenty.
Najjednoduchšia štruktúra, ktorá môže byť vytvorená mikropásikovou technológiou je zmena charakteristickej impedancie vedenia. Toto sa dá dosiahnuť jednoduchou zmenou šírky vedenia. Na obrázku je zobrazená fyzická realizácia a náhradná schéma z diskrétnych súčiastok. 
Ďalšou jednoduchou štruktúrou je prosté ukončenie vedenia, tzv. kýpete, ktoré sa v úzkom rozsahu frekvencií správa ako kondenzátor alebo cievka, pričom jeho impedancia je určená dĺžkou. V širšom rozsahu frekvencií však nadobúda vlastnosti rezonančného obvodu. Ak je koniec vedenia skratovaný, správa sa ako paralelný LC obvod, ak otvorený tak ako sériový LC obvod. Výroba otvorených vedení je jednoduchšia, nevýhoda však je že parametre otvoreného konca sa výrazne odlišujú od ideálneho vedenia. Toto vedie k preferovaniu skratovaných ukončení. V prípade potreby je možné ich navzájom zameniť prostým pripočítaním či odpočítaním λ/4. Na obrázkoch je skratovaný a otvorený kýpeť a ich náhradné schémy.
Viazané vedenia sú ďalším prvkom používaným pri konštrukcii filtrov. Podobne ako kýpte môžu byť skratované a otvorené. Sú uprednostňované hlavne v planárnych technológiách, pretože sa pomocou nich dajú jednoducho vyrobiť.
Barograf

Barograf je registračný barometer, ktorý zaznamenáva časový priebeh atmosférického tlaku (tlaku vzduchu). Týmto sa líši od barometra a aneroidu, ktoré ukazujú len aktuálnu hodnotu atmosférického tlaku. Barograf, používaný v meteorológii, zaznamenáva obvykle priebeh tlaku v rámci jedného dňa.
Základom barografu je niekoľko spojených aneroidov a ručička s perom, ktoré kreslí na pomaly sa otáčajúci valec graf atmosférického tlaku v priebehu dňa. Valec sa otáča pomocou hodinového stroja. Záznam barografu sa nazýva barogram.
Okrem meteorológie sa barograf využíva napríklad v letectve – tlak vzduchu závisí okrem iného na výške a vďaka tomu je možné zaznamenávať zmeny výšky počas letu pomocou barografu.
Movin’ Melodies

Movin' Melodies je prvý štúdiový album nemeckého DJa ATB. Z albumu boli vydané tri single: „9pm (Till I Come)“, „Don't Stop!“ a „Killer“. Album bol napísaný a produkovaný DJom ATB.
Zoznam skladieb.
Movin' Melodies (Special Edition 1).
Bonus Interactive CD :
Movin' Melodies (Special Edition 2).
Bonus Interactive CD :
Movin' Melodies (Portugal Edition).
Disk 1 :
Disk 2 :
Pravětínská Lada

Pravětínská Lada je prírodná rezervácia ev. č. 2121 neďaleko obce Borová Lada v okrese Prachatice. Oblasť spravuje Správa NP a CHKO Šumava.
Predmetom ochrany sú prirodzene sa vyvíjajúce spoločenstvá na rašelinisku, pramenisku, mokradiach a nimi obklopených suchých stanovištiach na zaniknutých poľnohospodárskych pôdach.
Hliniště (prírodná rezervácia)

Hliniště je prírodná rezervácia ev. č. 11850 (2864) neďaleko obce Žlíbky v okrese Prachatice. Oblasť spravuje Správa NP a CHKO Šumava.
Predmetom ochrany je cenný fragment zachovalého rašelinového brusnicového bôru a rašelinovej breziny obklopený komplexom lúčnych mokraďových biotopov.
Hliniště

Hliniště môže byť:
Hliniště (Strážný)

Hliniště je malá dedinka, časť mestečka Strážný v okrese Prachatice v Juhočeskom kraji. Nachádza sa v údolí riečky Řasnice, pri ceste I/4, medzi Hornou Vltavicou (resp. obcou Řasnice) a Strážným, necelé 2 kilometre na východ od Strážného. Je tu evidovaných 21 adries. Trvalo tu žije 29 obyvateľov.
Hliniště je tiež názov katastrálneho územia o rozlohe 3,21 km2. V katastrálnom území Hlinišťa leží i Kořenný.
Shaggy

Shaggy, vlastným menom Orville Richard Burrell (* 22. október 1968; Kingston, Jamajka) je jamajsko-americký reggae spevák a raper. Je najviac známu svojimi dvomi hitmi „Boombastic“ (1995) a „It Wasn't Me“ (2000). Je tiež známy svojim barytónovým hlasom.
Ocenenia.
Grammy Awards
American Music Awards
Modjo

Modjo bola francúzska house/disco dvojica, ktorá sa skladala z producenta Romaina Trancharta a speváka Yanna Destagnola. Najväčší úspech im priniesol singel „Lady (Hear Me Tonight)“ z roku 2000.
Kořenný

Kořenný je rozptýlená horská osada, časť mestečka Strážný v okrese Prachatice v Juhočeskom kraji. Nachádza sa severne od Strážneho v jeho tesnej blízkosti, v okolí Kořenského potoka, pri horských cestičkách, ktoré vedú zo Strážneho na bývalé Žlíbky a bývalú Orlovú huť. Je tu evidovaných 6 adries. Trvale tu žije 6 obyvateľov.
Kořenný leží v katastrálnom území Hliniště s výmerou 3,21 km2.
Jozef Vozár

Jozef Vozár môže byť:
Microsoft Excel

Microsoft Excel je tabuľkový procesor od firmy Microsoft pre operačný systém Microsoft Windows a počítače Macintosh. Už od verzie 5 z roku 1993 má dominantné postavenie na trhu. Dnes sa predáva hlavne ako súčasť kancelárskeho balíka Microsoft Office. 
Doteraz dostupné verzie Microsoft Excel pochádzajú z rokov 2003, 2007, 2010, 2013 a 2016. Najnovšia verzia, Excel 2016, je kompatibilná s Windows 10, Windows 8.1 a Windows 7. Microsoft ponúka Excel 2016 v dvoch modalitách – pri jednorázovej kúpe ako súčasť balíčka Microsoft Office 2016 alebo ako súčasť predplatného Office 365. 
Využitie.
Štandardne sa pracuje v rozhraní tabuľkového procesora, ktorý obsahuje bunky usporiadané do riadkov a stĺpcov. Riadky sú označované celými číslami od 1 a stĺpce písmenami abecedy A. Maximálny počet riadkov pre Excel 2016 je 1 048 576 a stĺpcov 16 384.
Prostredníctvom programu Microsoft Excel sa dajú prehľadne usporiadať a vyhodnocovať údaje alebo vytvárať grafy, diagramy, prognózy či tabuľkové hárky pomocou šablón. Na vykonávanie výpočtov slúžia vzorce a takmer 500 funkcií. Zdieľaním zošitov možno rozdeliť úlohy medzi viacerých ľudí, čím sa práca stáva efektívnejšou.
Program umožňuje formátovať, filtrovať a importovať dáta, pracovať s makrami napísanými v jazyku VBA, vytvárať rozličné prehľady a vizualizácie. Program je možné prepojiť s viacerými zdrojmi údajov (napr. Access) alebo Microsoft Word .
Makrá.
Súčasťou Excelu sú makrá. Makrá sa dajú vytvoriť buď nahraním priamo v hárku zošita alebo vytvorením procedúry vo VBA editore, pričom je nevyhnutná znalosť jazyka VBA. Makro je postupnosť príkazov, ktoré sa dajú opakovane využiť. Napríklad sa dá vytvoriť makro, ktoré označí bunku, vyplní ju modrou farbou a zmením písmo na tučné. Používateľ následne môže spustiť makro jedným krokom, a vyvaruje sa tak opätovnému a zdĺhavému zadávaniu jednotlivých pokynov.
Bezpečnosť.
Excel sa dá zabezpečiť pomocou hesla. Heslom sa dajú zabezpečiť nasledovné úkony:
Niektoré zabezpečenia sa dajú uskutočniť aj priamo pomocou VBA, napríklad ochrániť všetky hárky naraz sa dá VBA kódom v editore .
Okrem zabezpečenia heslo proti neoprávnenému použitiu zošita Excel ponúka možnosť povoliť alebo vypnúť automatické spustenie makier už pri otvorení zošita.
Železničná trať Prešov – Humenné

Železničná trať Prešov – Humenné (v cestovnom poriadku pre verejnosť označená ako železničná trať číslo 193) je železničná trať na Slovensku, ktorá spája Prešov a Humenné cez Vranov nad Topľou a Strážske.
Dejiny.
Spojnica dôležitých centier východného Slovenska sa budovala až počas Slovenského štátu. Na jej výstavbu (úsek Prešov – Strážske) bola použitá otrocká práca internovaných Rómov a iných, pre štát nepohodlných, ľudí. Okupáciou južnej časti Východoslovenskej nížiny sa jediné železničné spojenie oblasti so zvyškom Slovenska nachádzalo za hraničnou čiarou. Preto sa pristúpilo k prepojeniu tratí cez Vranov nad Topľou. 
Úsekom z Prešova do Kapušian viedla trať 194 do Bardejova, sprevádzkovaná 11. decembra 1893 a cez Strážske trať 191 (Michaľany – Lupków), otvorená koncom roka 1871. 
Chýbajúci úsek Kapušany – Strážske tak po dokončení 5. septembra 1943 opäť napojil Východoslovenskú nížinu na sieť slovenských železníc. 
Stanice na trati.
13. mája 2022 bol poklepaný základný kameň železničnej zastávky Vranov-Juh, ktorá by mala nahradiť zastávku Vranovské Dlhé.Cieľom zastávky pre Sídlisku Juh vo Vranove nad Topľou má byť: „umožniť obyvateľom dvoch mladých sídlisk i širšieho regiónu jednoduchší prístup k využívaniu verejnej dopravy“. Projekt by mal stáť 1,5 až 2 mil eur.
Jozef Vozár (právnik)

Doc. JUDr. Jozef Vozár CSc. (* 31. júl 1967, Liptovský Mikuláš) je slovenský právnik. Pôsobí v Ústave štátu a práva SAV v Bratislave. Od roku 2010 do roku 2012 bol poradcom premiérky Ivety Radičovej. Od 19. januára 2011 bol členom Súdnej rady SR. 26. septembra 2012 ho spolu s Ľudmilou Babjakovou a Alexandrom Bröstlom vláda Roberta Fica odvolala.
Niekoľko dní po svojej inaugurácii prezident Andrej Kiska vymenil troch členov súdnej rady, ktorí boli do funkcie menovaní jeho predchodcom Gašparovičom. Ide o Eduarda Bárányiho, Gabrielu Šimonovú a Máriu Bujňákovú. Bárány rezignoval už predtým. Do súdnej rady boli okrem Vozára vymenovaní Ján Klučka a Elena Berthotyová. Kiska voľbu konzultoval so širšou komunitou v justícii a mimovládnymi organizáciami.
Aktívne publikuje odborné články najmä z oblasti občianskeho a obchodného práva.
Na Ústave štátu a práva SAV založil edíciu „Významní slovenskí právnici“, v rámci ktorej zdokumentoval život a dielo Emila Stodolu, Augustína Rátha, Vladimíra Zátureckého, Štefana Lubyho a Vladimíra Fajnora.
Je členom viacerých vedeckých rád a redakčných rád časopisov Právny obzor a Duševné vlastníctvo. Je jedným zo zakladateľov a odborných garantov Slovenskej školy práva na Jagelovskej univerzite v Krakove.
Železničná trať Prešov – Bardejov

Železničná trať Prešov – Bardejov (v cestovnom poriadku pre verejnosť označená ako železničná trať číslo 194) je jednokoľajná železničná trať na Slovensku, ktorá spája Prešov a Bardejov.
Dejiny.
Prepájanie dôležitých miest a regiónov Uhorska železnicou nabralo na intenzite najmä v 70. a 80. rokoch 19. storočia. Bardejovom mala prechádzať dôležitá trať z Košíc do Haliče, no bola zvolená trasa cez Humenné a Lupkovský priesmyk. 
Do mesta sa napokon železnica dostala z Prešova cez Kapušany 11. decembra 1893, aj keď pre nedostatok financií sa upustilo od pokračovania Duklianskym priesmykom do Poľska.
Hornovltavické pastviny

Hornovltavické pastviny je prírodná rezervácia ev. č. 6800 (2319) neďaleko obce Kubova Huť v okrese Prachatice. Oblasť spravuje Správa NP a CHKO Šumava.
Predmetom ochrany sú cenné minerotrofné rašeliniská s porastami krátkostebelných ostríc, komplexy mokradí v okolí Kubohuťského potoka a prameniská, ktoré tvoria spolu so sukcesnými plochami zložitú mozaikovitú štruktúru s vysokou druhovou diverzitou vtáčích spoločenstiev. V 18. storočí tu výrubom a vypaľovaním pôvodného pralesa vznikli poľnohospodárske plochy s kamennými znosmi (dlhé valy alebo múriky z kameňov na okrajoch pozemkov). Kamenné znosy sa stali časom zvláštnym biotopom − chýbajú na nich pôda a vegetácia, a tak vytvárajú miestnu kamennú „púšť“, štrbiny medzi kameňmi vyhľadávajú pavúky, chrobáky, malé stavovce a plazy, predovšetkým vretenica severná (vretenica obyčajná), jašterica krátkohlavá a jašterica živorodá. Od 50. rokov 20. storočia sa tu prestalo hospodáriť, odvodňovacie ryhy postupne zarástli rašelinníkom a pozemky sa znova zamokrili, s ukončením pastvy sa tu uchytili dreviny a tak v súčasnosti tvoria porast pozemkov nielen borievka obyčajná, borovica a smrek, ale i brusnica čučoriedková, jarabina vtáčia, breza a javor.
V júni 2006 bol v rezervácii otvorený náučný chodník, ktorý má dĺžku , začína v centre Kubovej Huti a je zameraný na prírodu a históriu.
9pm (Till I Come)

„9pm (Till I Come)“ je skladba nemeckého trance DJa ATB, ktorá bola vydaná ako singel z jeho debutového albumu "Movin’ Melodies" z roku 1998. Singel vstúpil do rebríčka UK Singles Chart na 1. miesto a udržal sa na ňom 14 dní. Vo Veľkej Británii sa stal piatym najpredávanejším singlom roku 1999 s predajom okolo 850,000 kópií.
Zlatý glóbus za najlepší scenár

Zlatý glóbus za najlepší scenár udeľuje Hollywoodska asociácia zahraničných novinárov ("HFPA") na ceremónii Zlatých glóbusov. Prvú cenu v tejto kategórii si odniesol v roku 1948 George Seaton za film "Zázrak na 34 ulici". V rokoch 1955 až 1964 nebola cena udelená. 
Najviac cien získal scenárista Robert Bolt, ktorému sa podarilo premeniť všetky tri nominácie vo výhru. V počtu nominácií drží prvenstvo Woody Allen - získal ich päť, avšak len jeden Glóbus.
Poznámky.
Cena sa udeľuje na začiatku roku a predstavuje úspech za počiny predošlého kalendárneho roku. Zoznam obsahuje scenáristov víťazných, zvýraznených tučne a na prvom mieste, a nominovaných; a taktiež názvy filmov, za ktoré boli ocenení/nominovaní. Ak má film distribučný názov, tak je uvedený pod ním. Hviezdička indikuje, že umelec bol nominovaný na Oscara; dve hviezdičky, že Oscara získal.